**Text from Knauf Insulation free for use:**
**”Tjalle” Johansson EcoBatt 35:stä: ”Huikea parannus, ei lainkaan kutinaa!”**

**Kun rakennustarvikeliike vaihtoi Knauf Insulationin eristetoimittajaksi, Sörmlands Bygg och Betong -yritys seurasi perässä. Kirvesmies Christer ”Tjalle” Johansson on vaihdokseen ainoastaan tyytyväinen.**

**– Olen juuri eristänyt kaksi kokonaista päivää, eikä kutinaa ole lainkaan. Se on aivan huikea parannus entiseen, hän sanoo.**

Yrityksen osakas Leo Ljung on viime kuukaudet työskennellyt pääasiassa toimistolla, koska hänen yhtiökumppaninsa Marcus Eriksson joutui onnettomuuteen ja on sairauslomalla. Hän ei siis ole itse testannut uutta eristettä mutta näkee sen tarjoamat edut toisesta näkökulmasta.

– En ole kuullut lainkaan valituksia uudesta eristeestä – ja silloin olen tyytyväinen, Leo naurahtaa mutta vakavoituu heti.

– Eristysarvo on parempi kuin aiemmin käyttämässämme tuotteessa. Haluamme jättää jälkeemme aina mahdollisimman hyvin tehdyn työn, joten siitä on selkeästi etua.

**Ei voinut kieltäytyä**
Marcus Eriksson perusti Katrineholmissa Ruotsissa toimivan Sörmlands Bygg och Betong -yrityksen vuonna 2012. Sitä ennen hän oli työskennellyt sekä työsuhteisena kirvesmiehenä että betonitehtaalla. Yrityksen toiminta lähti hyvin käyntiin, ja reilun vuoden kuluttua Magnus soitti kaverilleen ja aiemmalle työtoverilleen Leolle ja pyysi häntä hyppäämään yrityksen kelkkaan.

– En yksinkertaisesti voinut kieltäytyä tarjouksesta.

Kaksikon työtä ohjaa yksinkertainen periaate: jokainen työ on tehtävä aina hyvin. Muutamassa vuodessa yritys onkin kasvanut noin 15 työntekijän yritykseksi.

Yrityksen laaja palveluvalikoima ulottuu ns. ROT-korjaus- ja kunnossapitotöistä aina pitkästä tavarasta paikalla rakennettaviin taloihin. Lisäksi Marcuksen kokemus betoniteollisuudesta mahdollistaa sen, että yritys myös valaa omakotitalojen betonilaattoja ja asentaa betonielementtejä muun muassa palvelinkeskuksiin ja muihin turvallisuusluokiteltuihin rakennuksiin.

– Pitkästä tavarasta paikalla rakennettavat talot ovat mukavia toimeksiantoja. Asiakkaat tulevat luoksemme yleensä omien ideoidensa kanssa tai arkkitehdin piirustukset mukanaan, ja meidän tehtävänämme on sitten toteuttaa ne. Näiden talojen rakentaminen vaatii hieman enemmän käsityötä kuin asennusvalmiit talot, Leo sanoo.

**140 + 45 on toimiva yhdistelmä**
Katrineholmin lähellä sijaitsevassa Marmorbynissä Sörmländska Bygg och Betong rakentaa parhaillaan kolmea taloa paikalla pitkästä tavarasta. ”Tjalle” Johansson ja hänen työtoverinsa Sebastian Johansson muodostavat yhden talon työtiimin.

– Olemme tehneet nyt valmiiksi eristyksen asentamalla EcoBatt 140 -eristeet pystyyn seiniin ja suorittaneet muovituksen. Seuraavaksi asennamme

EcoBatt 45 -levyt vaakaan, mikä takaa erittäin hyvän lopputuloksen, ”Tjalle” sanoo.

Yritys ostaa lähes kaikki materiaalit Katrineholmin ja Vingåkerin välillä sijaitsevasta XL BYGG Ålsäteristä, joka vaihtoi viime syksynä Knauf Insulationiin.

– Emme olleet itse tekemässä päätöstä Knauf Insulationin eristeisiin siirtymisestä. Mutta emme ole missään nimessä tyytymättömiä, päinvastoin, Leo Ljung sanoo.

 **Lisätietoja:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Elin Gustafsson, Nordic Marketing Coordinator | +46 (0)703 65 66 04